|  |  |
| --- | --- |
| **Emnekode og -navn**  | ERGOBPRA1 Ergoterapeutisk profesjonsutøvelse, del 1  |
| Engelsk navn  | Occupational Therapy Practice Placement, Part 1 |
| Nynorsk navn  | Ergoterapeutisk profesjonsutøving, del 1 |
| Studieprogram  | Bachelorstudium i ergoterapi |
| Studiepoeng  | 15 |
| Kull/studieår  | 2023/2023-2024 |
| Semester  | Vår |
| Emnetype  | Obligatorisk emne |
| Undervisningsspråk  | Norsk  |

**Innledning**

Gjennom systematisk arbeid og terapeutisk bruk av aktivitet bidrar ergoterapeuter til å muliggjøre aktivitet og deltakelse. Praksis utgjør en tredjedel av studiet og er en svært viktig del av ergoterapeututdanningen. I denne første lengre praksisperioden får den enkelte student egen erfaring fra ett praksissted, samtidig som studentkullet samlet får innblikk i variert ergoterapeutisk yrkesutøvelse, ettersom praksisplassene kan være på alle arenaer der det jobber ergoterapeuter.

**Forkunnskapskrav**

Studenten må være tatt opp på studiet.

**Læringsutbytte**

Etter gjennomført emne har studenten følgende læringsutbytte definert i kunnskap, ferdigheter og generell kompetanse:

*Kunnskap*

Studenten

* kan beskrive ergoterapiens plassering innenfor praksisstedets rammer og organisering i det norske helse- og velferdssystemet
* kan beskrive kartlegging, tiltak og evaluering med utgangspunkt i en ergoterapeutisk arbeidsprosessmodell
* kan forklare aktivitetsanalyse som en del av en ergoterapeutisk arbeidsprosess♥
* kan beskrive kasus fra praksis ved hjelp av ergoterapeutiske modeller/teorier

*Ferdigheter*

Studenten

* kan planlegge og gjennomføre terapeutisk bruk av aktivitet etter veiledning, og kan resonnere klinisk over dette arbeidet
* kan benytte et redskap for å gjennomføre og dokumentere systematisk aktivitetsanalyse i møte med brukere♥
* kan søke opp og formidle faglitteratur som er relevant for problemstillinger ved praksisstedet
* kan systematisk kartlegge brukerens aktivitetshistorie, ressurser og utfordringer i aktivitetsdeltakelse
* kan utføre livreddende førstehjelp

*Generell kompetanse*

Studenten

* kan tilpasse sin kommunikasjon i møte med brukere og andre samarbeidspartnere
* tar initiativ og viser ansvar for egen læring
* kan finne og henvise til lovverk som er relevant for ergoterapeutisk profesjonsutøvelse
* kan identifisere og reflektere over etiske problemstillinger i møte med personer som er i lærings-, mestrings- og endringsprosesser
* opptrer respektfullt og i tråd med ergoterapeutenes yrkesetiske retningslinjer

**Arbeids- og undervisningsformer**

Praksisperioden går over ti uker og starter med en ukes forberedelser på utdanningen. Praksisukene er videre organisert slik at studentene er tre dager i praksis og en dag på utdanningen. Studentene har en ergoterapeut som veileder på praksisstedet og en kontaktlærer ved utdanningen, og følger normalt arbeidstiden på praksisstedet. I forberedelsene og samlingene på utdanningen vil det være ferdighetstrening, kasusbasert undervisning, forelesninger, gruppeseminarer og workshop med digital historiefortelling.

**Arbeidskrav og obligatoriske aktiviteter**

Følgende må være godkjent:

* gjennomført kurs i førstehjelp
* samarbeidsavtale med konkretisering av læringsutbyttet

Det er i tillegg krav om tilstedeværelse i praksisstudier, se «vurdering av praksis» i programplanens hoveddel for mer informasjon.

**Vurdering**

Vurderte praksisstudier. Vurderingen tar utgangspunkt i læringsutbyttet for emnet, samarbeidsavtalen med konkretisering av læringsutbyttet og den formative vurderingen som er gjort i løpet av praksisperioden.

For å kunne vurdere studenten i praksisstudier kreves det nok tilstedeværelse (90 prosent). Se «vurdering av praksis» i programplanens hoveddel for mer informasjon.

**Hjelpemidler ved eksamen**

Ikke relevant

**Vurderingsuttrykk**

Bestått – ikke bestått.

**Sensorordning**

Midt- og sluttvurdering gjennomføres av praksisveileder og kontaktlærer fra universitetet. Endelig vedtak om bestått/ikke bestått fattes av universitet.